CELEX: 62012CA0366
Language: el
Date: 2014-03-13 00:00:00
Title: Υπόθεση C-366/12: Απόφαση του Δικαστηρίου (τρίτο τμήμα) της 13ης Μαρτίου 2014 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Finanzamt Dortmund-West κατά Klinikum Dortmund gGmbH (Προδικαστική παραπομπή  — Έκτη οδηγία ΦΠΑ  — Απαλλαγές  — Άρθρο 13, Α, παράγραφος 1, στοιχείο β'  — Παράδοση αγαθών  — Χορήγηση κυτταροστατικών φαρμάκων στο πλαίσιο ιατρικής περιθάλψεως παρεχόμενης σε εξωτερικά ιατρεία  — Παροχές από διαφορετικούς υποκείμενους στον φόρο  — Άρθρο 13, A, παράγραφος 1, στοιχείο γ'  — Παροχή ιατρικής περιθάλψεως  — Φάρμακα συνταγογραφούμενα από ιατρό στο πλαίσιο της δραστηριότητάς του ως ανεξάρτητου επαγγελματία εντός του νοσοκομείου  — Στενώς συνδεόμενες πράξεις  — Παροχές παρεπόμενες της παροχής ιατρικής περιθάλψεως  — Πράξεις υλικώς και οικονομικώς άρρηκτα συνδεδεμένες προς την παροχή η οποία απαλλάσσεται του φόρου)

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/4
            
         Απόφαση του Δικαστηρίου (τρίτο τμήμα) της 13ης Μαρτίου 2014 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Finanzamt Dortmund-West κατά Klinikum Dortmund gGmbH
   (Υπόθεση C-366/12) (1)
   
   ((Προδικαστική παραπομπή - Έκτη οδηγία ΦΠΑ - Απαλλαγές - Άρθρο 13, Α, παράγραφος 1, στοιχείο β' - Παράδοση αγαθών - Χορήγηση κυτταροστατικών φαρμάκων στο πλαίσιο ιατρικής περιθάλψεως παρεχόμενης σε εξωτερικά ιατρεία - Παροχές από διαφορετικούς υποκείμενους στον φόρο - Άρθρο 13, A, παράγραφος 1, στοιχείο γ' - Παροχή ιατρικής περιθάλψεως - Φάρμακα συνταγογραφούμενα από ιατρό στο πλαίσιο της δραστηριότητάς του ως ανεξάρτητου επαγγελματία εντός του νοσοκομείου - Στενώς συνδεόμενες πράξεις - Παροχές παρεπόμενες της παροχής ιατρικής περιθάλψεως - Πράξεις υλικώς και οικονομικώς άρρηκτα συνδεδεμένες προς την παροχή η οποία απαλλάσσεται του φόρου))
   2014/C 135/04
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   Finanzamt Dortmund-West
   
      κατά
   
   Klinikum Dortmund gGmbH
   
      Αντικείμενο
   
   Αίτηση προδικαστικής αποφάσεως — Bundesfinanzhof — Ερμηνεία του άρθρου 13, A, παράγραφος 1, στοιχείο β', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών (ΕΕ ειδ. έκδ. 09/001, σ. 49) — Έννοια των στενά συνδεομένων με νοσοκομειακή ή ιατρική περίθαλψη πράξεων — Πράξη που δεν συνιστά παροχή κατά την έννοια του άρθρου 6 της οδηγίας — Πράξη που εκτελείται από υποκείμενο στον φόρο άλλον από εκείνον που παρέχει τη νοσοκομειακή ή ιατρική περίθαλψη — Πράξη στενά συνδεόμενη με μη απαλλασσόμενη από τον φόρο ιατρική περίθαλψη
   
      Διατακτικό
   
   Η παράδοση αγαθών, όπως τα επίμαχα κυτταροστατικά φάρμακα στην υπόθεση της κύριας δίκης, συνταγογραφημένων στο πλαίσιο αντικαρκινικής θεραπείας σε εξωτερικά ιατρεία παρεχόμενης από ιατρούς που ενεργούν στο πλαίσιο της δραστηριότητάς τους ως ανεξάρτητοι επαγγελματίες εντός νοσοκομείου, μπορεί να απαλλαγεί από τον φόρο προστιθέμενης αξίας δυνάμει του άρθρου 13, Α, παράγραφος 1, στοιχείο γ', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με την οδηγία 2005/92/ΕΚ του Συμβουλίου, της 12ης Δεκεμβρίου 2005, μόνον εάν η παράδοση αυτή είναι υλικώς και οικονομικώς άρρηκτα συνδεδεμένη προς την παροχή της κύριας ιατρικής περιθάλψεως, στοιχείο το οποίο απόκειται στο αιτούν δικαστήριο να εξακριβώσει.
   
      (1)  ΕΕ C 366 της 24.11.2012.